Jelasin soal Richard Wagner  dalam bahasa melayu dong

Wilhelm Richard Wagner (22 Mei 1813 – 13 Februari 1883) ialah seorang penggubah  Jerman, yang juga seorang konduktor muzik, ahli teori muzik, dan penulis, terutamanya untuk penulisan seni  opera (atau drama muzikal). Tidak seperti kebanyakan penggubah-penggubah opera ternama yang lain, Wagner selalunya menulis sendiri kerja-kerja seninya termasuk libreto berdasarkan senario yang berlaku.

Gubahan Wagner amat terkenal untuk tekstur kontrapunto, kaya dengan kromatisme, corak orkestra harmoni, penggunaan panjang lebar leitmotif  dan tema-tema muzik yang berkaitan dengan watak-watak khusus, tempat-tempat peristiwa itu berlaku  atau unsur-unsur plot. Wagner mempelopori kemajuan dalam bahasa muzik dan memberi  pengaruh yang amat besar kepada muzik klasikal Eropah.

Beliau merubah cara pemikiran muzik melalui idea yang ditulis sebagai Gesamtkunstwerk ("kerja seni yang lengkap"), sintesis – sintesis puisi, seni visual dan seni  muzikal dan dramatik yang ditunjukkan dalam opera 4 bahagian yang berjudul "Der Ring des Nibelungen" pada tahun 1876. Malah Wagner pergi  lebih jauh seperti membina rumah opera sendiri untuk mementaskan karya-karya ini sebagai mana yang beliau bayangkan sesebuah opera sepatutnya dihasilkan.